wickkiey/tamil-wikipedia-chunked huggingface dataset:
# கடன் தவறல் மாற்று

## வெளியிணைப்புகள்

- Pezzuto, Ivo (2008). *Miraculous Financial Engineering or Toxic Finance? The Genesis of the U.S. Subprime Mortgage Loans Crisis and its Consequences on the Global Financial Markets and Real Economy*, ISSN 1662-761X. In this paper Prof. Prof. Pezzuto explained the root causes of the financial crisis, first introduced the term short-termism associated to the 2008 financial crisis, and predicted the risk of a EU peripheral debt crisis. Available online SSRN: http://papers.ssrn.com/sol3/papers.cfm?abstract_id=1332784
- Pezzuto, Ivo (2010). *The miracle still goes on for someone*, available on Baseline Scenario: http://baselinescenario.com/2010/01/18/the-%E2%80%9Cmiracle%E2%80%9D-still-goes-on-for-someone%E2%80%A6/
- Pezzuto, Ivo (2010). *Miraculous Financial Engineering or Legacy Assets? on Robert W. Kolb's book *Lessons from the Financial Crisis: Causes, Consequences, and Our Economic Future '',. Publisher: Wiley (June 8, 2010) http://eu.wiley.com/WileyCDA/WileyTitle/productCd-0470561777,descCd-tableOfContents.html
- Kolb, Robert (2010). “Lessons from the Financial Crisis: Causes, Consequences, and Our Economic Future” (Robert W. Kolb Series), Publisher: Wiley ,
- Barroso considers ban on speculation with banning purely speculative naked sales on credit default swaps of sovereign debt
- "Systemic Counterparty Confusion: Credit Default Swaps Demystified". Derivative Dribble. October 23, 2008.
- CBS '60 minutes' video on CDS
- 2003 ISDA Credit Derivatives Template . International Swaps and Derivatives Association
- BIS - Regular Publications. Bank for International Settlements.
- A Beginner's Guide to Credit Derivatives - Nomura International Probability.net
- "A billion-dollar game for bond managers". *Financial Times*.
- John C. Hull and Alan White. "Valuing Credit Default Swaps I: No Counterparty Default Risk" . University of Toronto.
- Hull, J. C. and A. White, Valuing Credit Default Swaps II: Modeling Default Correlations. Smartquant.com
- Elton et al., Explaining the rate spread on corporate bonds
- Warren Buffett on Derivatives - Excerpts from the Berkshire Hathaway annual report for 2002. fintools.com
- The Real Reason for the Global Financial Crisis . Financial Sense Archive
- Demystifying the Credit Crunch . Private Equity Council.
- The AIG Bailout William Sjostrom, Jr.
- Standard CDS Pricing Model Source Code - ISDA and Markit. CDSModel.com
- List of CDS premiums of various countries in English translation from German
# கடன் தவறல் மாற்று

## வெளியிணைப்புகள்

### செய்திகளில்

- Zweig, Phillip L. (July 1997), *BusinessWeek* New ways to dice up debt - Suddenly, credit derivatives-deals that spread credit risk--are surging
- Goodman, Peter (Oct 2008) New York Times The spectacular boom and calamitous bust in derivatives trading
- Pulliam, Susan and Ng, Serena (January 18, 2008), *Wall Street Journal*: "Default Fears Unnerve Markets"
- Das, Satayjit (February 5, 2008), *Financial Times*: "CDS market may create added risks"
- Morgenson, Gretchen (February 17, 2008), *New York Times*: "Arcane Market is Next to Face Big Credit Test"
- March 17, 2008 Credit Default Swaps: The Next Crisis? , *Time*
- Schwartz, Nelson D. and Creswell, Julie (March 23, 2008), *New York Times*: "Who Created This Monster?"
- Evans, David (May 20, 2008), Bloomberg: "Hedge Funds in Swaps Face Peril With Rising Junk Bond Defaults"
- van Duyn, Aline (May 28, 2008), *Financial Times*: "Moody's issues warning on CDS risks "
- Morgenson, Gretchen (June 1, 2008), *New York Times*: "First Comes the Swap. Then It’s the Knives."
- Kelleher, James B. (September 18, 2008), Reuters: "Buffett's 'time bomb' goes off on Wall Street."
- Morgenson, Gretchen (September 27, 2008), *New York Times*: "Behind Insurer’s Crisis, Blind Eye to a Web of Risk"
- Varchaver, Nicholas and Benner, Katie (Sep 2008), *Fortune Magazine*: "The $55&nbsp;Trillion Question" - on CDS spotlight during financial crisis.
-
- October 19, 2008, Portfolio.com: "Why the CDS Market Didn't Fail" Analyzes the CDS market's performance in the Lehman Bros. bankruptcy.
- Boumlouka, Makrem (April 8, 2009), Wall Street Letter: "Credit Default Swap Market: “Big Bang”? ".
# கொர்னேலியுசு (திருத்தந்தை)

**திருத்தந்தை கொர்னேலியுஸ்** (*Pope Cornelius*) உரோமை ஆயராகவும் திருத்தந்தையாகவும் அவர் தேர்ந்தெடுக்கப்பட்ட மார்ச்சு 6 (அ) 13ஆம் நாளிலிருந்து அவர் இறப்பு நிகழ்ந்த சூன் 253 வரை ஆட்சி செய்தார். அவருக்கு முன் பதவியிலிருந்தவர் திருத்தந்தை ஃபேபியன் ஆவார். திருத்தந்தை கொர்னேலியுஸ் கத்தோலிக்க திருச்சபையின் 21ஆம் திருத்தந்தை ஆவார்.  
- கொர்னேலியுஸ் என்னும் பெயர் இலத்தீன் மொழியில் "கொம்பு" எனப் பொருள்படும் "Cornu" என்னும் சொல்லிலிருந்து பிறந்த குடும்பப் பெயராக இருக்கலாம். "உறுதியான" என்னும் பொருளும் உண்டு.
# கொர்னேலியுசு (திருத்தந்தை)

## கிறித்தவம் துன்புறுத்தப்படல்

உரோமைப் பேரரசனாக 249-251 காலகட்டத்தில் ஆட்சி செய்த டேசியஸ் (*Decius*) என்பவர் கிறித்தவர்களை அவ்வப்போது சில இடங்களில் கொடுமைப்படுத்தினார். ஆனால், 250 சனவரி மாதத்திலிருந்து கிறித்தவத்தை மிகக் கடுமையாகத் துன்புறுத்தலானார்.  
அரசு நியமித்த அதிகாரிகளின் முன்னிலையில் கிறித்தவர்கள் உரோமைத் தெய்வங்களுக்குப் பலி செலுத்த வேண்டும் என்றும், அவ்வாறு செய்ய மறுத்தால் சாவைச் சந்திக்க வேண்டியிருக்கும் என்றும் அவர் ஆணை பிறப்பித்தார்.  
அரசனின் ஆணைக்குப் பணிந்து பலிசெலுத்த மறுத்த கிறித்தவர் பலர் கொல்லப்பட்டு, மறைச்சாட்சிகளாக உயிர்துறந்தனர். அப்போது திருத்தந்தையாக இருந்த ஃபேபியன் என்பவரும் 250 சனவரி 20ஆம் நாள் கொல்லப்பட்டார்.  
அரசனுக்கு அஞ்சித் தங்கள் உயிரைக் காக்கும் வண்ணம் பல கிறித்தவர்கள் பலி ஒப்புக்கொடுத்தனர்.
# கொர்னேலியுசு (திருத்தந்தை)

## கிறித்தவம் துன்புறுத்தப்பட்ட காலத்திற்குப் பின் எழுந்த பிரச்சினை

கிறித்தவம் துன்புறுத்தப்பட்ட காலத்தில் தங்கள் உயிரைக் காக்கும் எண்ணத்துடன் அரச ஆணைக்குப் பணிந்து உரோமை தெய்வங்களுக்குப் பலிசெலுத்தி, கிறித்தவத்தை மறுதலித்த கிறித்தவர்கள் தங்கள் தவற்றை உணர்ந்து மனம் மாறி மீண்டும் கிறித்தவ சபையோடு இணைய விரும்பினர். அவர்களை மீண்டும் திருச்சபையில் ஏற்பது குறித்து இருவித கருத்துகள் எழலாயின.  
1) கிறித்தவத்தை மறுதலித்தவர்கள் மனம் திரும்பி மீண்டும் திருச்சபையில் சேர விரும்பினால் அவர்கள் மீண்டும் ஒருமுறை திருமுழுக்குப் பெற வேண்டும் என்று நோவாசியன் என்பவரும் அவருடைய குழுவும் கூறினார்கள்.  
2) தங்கள் தவற்றிற்கு வருந்தி மீண்டும் சபையில் புக விரும்புவோருக்கு இரண்டாம் முறையாகத் திருமுழுக்குக் கொடுக்க வேண்டியதில்லை. அவர்கள் உண்மையாகவே மன வருத்தம் தெரிவித்தால் போதும் என்று திருத்தந்தை கொர்னேலியுஸ் கூறினார். அவருக்கு ஆதரவாக புனித சிப்ரியான் என்னும் தலைசிறந்த இறையியல் அறிஞரும் கருத்துத் தெரிவித்தார்.
# கொர்னேலியுசு (திருத்தந்தை)

## திருத்தந்தைத் தேர்தல் தடைபட்டது

உரோமை மன்னன் டேசியஸ் கிறித்தவத்தைக் கடுமையாகத் துன்புறுத்தினால் அது தானாகவே அழிந்துபோகும் என்று நினைத்திருக்க வேண்டும். அந்த எண்ணத்தில் அவர் திருத்தந்தை ஃபேபியனை சிறையிலடைத்து சாகடித்தபின் (சனவரி 20, 250), அவருக்குப் பின் இன்னொரு திருத்தந்தை பதவி ஏற்காமல் தடைசெய்தார்.  
ஆனால், அச்சமயத்தில் கோத் இனத்தவர்கள் (*Goths*) பால்கன் பகுதியில் தாக்குதல் நிகழ்த்தினார்கள். அவர்களை எதிர்த்துப் போரிடும் பொருட்டு டேசியஸ் தமது படைகளோடு புறப்பட்டார். அந்த இடைவெளியைப் பயன்படுத்திக்கொண்டு கிறித்தவர்கள் புதிய திருத்தந்தையைத் தெரிந்தெடுத்தார்கள்.  
பதினான்கு மாதகாலமாகத் திருத்தந்தையின் பணியிடம் வெறுமையாக இருந்தது. திருத்தந்தையாகத் தேர்ந்தெடுக்கப்பட மிகத் தகுதிவாய்ந்தவராகக் கருதப்பட்ட மோசே என்பவர் திருச்சபை துன்புறுத்தப்பட்ட காலத்தில் சிறையில் அடைக்கப்பட்டுக் கொல்லப்பட்டார்.  
அவருடைய சாவைத் தொடர்ந்து, நோவாசியன் தாம் திருத்தந்தையாகத் தேர்ந்தெடுக்கப்படலாம் என்று எதிர்பார்த்தார். ஆனால், கிறித்தவர்கள் கொர்னேலியுசைத் திருத்தந்தையாகத் தெரிந்தெடுத்தனர். அவரும் தயக்கத்தோடு அப்பதவியை ஏற்றுக்கொண்டார்.
# கொர்னேலியுசு (திருத்தந்தை)

## திருத்தந்தை கொர்னேலியுசுக்கு எதிராக நோவாசியான் என்னும் எதிர்-திருத்தந்தை

கொர்னேலியுஸ் திருத்தந்தையாகத் தேர்ந்தெடுக்கப்பட்டதை அறிந்த நோவாசியன் மிகுந்த சினம் கொண்டார். தாம் திருத்தந்தையாகத் தேர்ந்தெடுக்கப்படவில்லை என்ற குறை ஒருபுறம் இருக்க, கிறித்தவத்தை மறுதலித்தவர்களை மறு திருமுழுக்குக் கொடுக்காமல் திருச்சபையில் மீண்டும் ஏற்றுக்கொள்ளலாம் என்று கூறிய ஒருவர் திருத்தந்தையாகத் தேர்ந்தெடுக்கப்பட்டது முறையல்ல என்று அவர் எண்ணினார்.  
எனவே, நோவாசியான் "நானே திருத்தந்தை" என்று கூறி, தம்மைத் தாமே திருத்தந்தை நிலைக்கு உயர்த்திக்கொண்டர். இவ்வாறு நோவாசியான் என்னும் உரோமைக் குரு கொர்னேலியுஸ் திருத்தந்தைக்கு எதிரான எதிர்-திருத்தந்தையாக மாறினார். திருச்சபையில் ஒரு பிளவு ஏற்பட்டது.  
கொர்னேலியுஸ் திருத்தந்தையாக மாறியதைத் தொடர்ந்து நோவாசியான் தம் நிலையை இன்னும் அதிகக் கடுமைப்படுத்தினார். கிறித்தவர்கள் தம் மதத்தை மறுதலிப்பது போன்ற எந்தவொரு கொடிய பாவத்தைக் கட்டிக்கொண்டால் அவர்களுக்குப் பாவ மன்னிப்பே கிடையாது என்றும், கடவுளின் நீதி இருக்கையின் முன் இறுதித் தீர்ப்பின்போது மட்டுமே அவர்கள் கடவுளுக்கு ஏற்புடையவர்களாக மாற முடியும் என்றும் நோவாசியான் கூறலானார். இது "நோவாசியக் கொள்கை" (*Novatianism*) என்று பெயர்பெறலாயிற்று.
# கொர்னேலியுசு (திருத்தந்தை)

## கொர்னேலியுஸ் படிப்பினைக்கு சிப்பிரியான் ஆதரவு

திருச்சபை துன்புறுத்தப்பட்ட காலத்தில் உரோமைத் தெய்வங்களுக்கு பலிசெலுத்திய கிறித்தவர்களுக்கு மீண்டும் ஒருமுறை திருமுழுக்கு கொடுக்க வேண்டியதில்லை என்று திருத்தந்தை கொர்னேலியுஸ் கூறிய கருத்துக்கு அவருடைய நண்பரும் தலைசிறந்த இறையியல் வல்லுநருமான புனித சிப்பிரியான் என்பவர் முழு ஆதரவு தெரிவித்தார். அவர் நோவாசியானைச் சபைநீக்கம் செய்தார்.  
மேலும், அலெக்சாந்திரிய நகர் ஆயர் புனித தியோனீசியுஸ் மற்றும் பெரும்பான்மையான ஆப்பிரிக்க, ஆசிய ஆயர்கள் அப்போதனைக்கு ஆதரவு அளித்தார்கள். உரோமையில் ஒருசில குருக்களும் பொதுநிலையினரும் கொர்னேலுயுசுக்கு எதிர்ப்புத் தெரிவித்ததால் நோவாசியானை ஆதரித்தார்கள்.
# கொர்னேலியுசு (திருத்தந்தை)

## உரோமைச் சங்கம் அளித்த தீர்ப்பு

இதைத் தொடர்ந்து கொர்னேலியுஸ் உரோமையில் ஒரு சங்கத்தைக் கூட்டினார். அதில் 60 ஆயர்கள் கலந்துகொண்டனர். அவர்கள் கொர்னேலியுசை முறைப்படியான திருத்தந்தை என்று உறுதிப்படுத்தியதோடு, எதிர்-திருத்தந்தையாகத் தம்மை அறிவித்துக்கொண்ட நோவாசியானையும் ஆதரவாளர்களையும் சபைநீக்கம் செய்தனர்.  
திருச்சபை துன்புறுத்தப்பட்ட காலத்தில் தங்கள் உயிரைக் காப்பதற்காகக் கிறித்தவத்தை மறுதலித்தவர்கள் பொருத்தமான விதத்தில் மனவருத்தம் தெரிவித்தபின் நற்கருணை விருந்தில் பங்கேற்க அனுமதிக்கப்படலாம்; அவர்களுக்கு மறு திருமுழுக்கு வழங்கவேண்டியதில்லை என்று சங்கம் தீர்ப்பளித்தது.
# கொர்னேலியுசு (திருத்தந்தை)

## கொர்னேலியுஸ் எழுதிய கடிதம்

உரோமையில் நடந்த சங்கத்தின் முடிவுகளை உள்ளடக்கிய ஒரு கடிதத்தை கொர்னேலியுஸ் அந்தியோக்கியா நகர் ஆயராகவும் நோவாசியானின் ஆதரவாளருமாக இருந்த ஃபாபியுஸ் (*Fabius*) என்பவருக்கு அனுப்பினார். நோவாசியானுக்கு ஆதரவு தெரிவிப்பது சரியல்ல என்று அக்கடிதத்தில் கொர்னேலியுஸ் எழுதினார்.
# கொர்னேலியுசு (திருத்தந்தை)

## மூன்றாம் நூற்றாண்டுத் திருச்சபை

திருத்தந்தை கொர்னேலியுஸ் அந்தியோக்கியா நகர் ஆயரான ஃபாபியுசுக்கு எழுதிய கடிதம் நோவாசியானை மிகக் கடுமையாக விமர்சிக்கிறது. அதே நேரத்தில் அக்கடிதத்திலிருந்து மூன்றாம் நூற்றாண்டின் நடுப்பகுதியில் உரோமைத் திருச்சபை எந்த அளவு பரவியிருந்தது என்பது பற்றி சில தகவல்கள் கிடைக்கின்றன. உரோமைத் திருச்சபையில் திருப்பணி புரிந்தவர்கள்:
- குருக்கள்: 46
- திருத்தொண்டர்கள்: 7
- துணைத் திருத்தொண்டர்கள்: 7
- பீட உதவியாளர்: 42
- பேயோட்டுநர்: 52
- பல வாசகர்கள், காவலர்கள்
- கைம்பெண்கள்: 1500 (திருச்சபை அலுவலர்கள்)
- மொத்த கிறித்தவர்கள்: 50 ஆயிரம் பேர் (மதிப்பீடு).
# கொர்னேலியுசு (திருத்தந்தை)

## கொர்னேலியுசின் இறப்பு

மன்னன் டேசியுசுக்குப் பிறகு கால்லுஸ் (*Gallus*) மன்னர் ஆனார். அவரும் கிறித்தவர்களைத் துன்புறுத்தத் தொடங்கினார். 252, சூன் மாதத்தில் மன்னனின் ஆணைப்படி திருத்தந்தை கொர்னேலியுஸ் கைதுசெய்யப்பட்டு, உரோமையின் துறைமுகப் பட்டினமாகிய சீவித்தா வேக்கியா என்னும் இடத்துக்கு நாடுகடத்தப்பட்டு, சிறையில் அடைக்கப்பட்டார்.  
ஓராண்டு சிறைவாசத்துக்குப் பின் அவர் மறைச்சாட்சியாக உயிர்துறந்தார். சிறையில் இருக்கும்போது அவருக்கு ஆதராவாக புனித சிப்பிரியான் அவருக்கு உருக்கமானதொரு கடிதம் எழுதினார்.  
கொர்னேலியுசுன் உடல் உரோமைக்குக் கொண்டுபோகப்பட்டு, ஆப்பியா நெடுஞ்சாலையில் உள்ள கலிஸ்துஸ் கல்லறைத் தோட்டத்தில் அடக்கம் செய்யப்பட்டது. அவருடைய கல்லறைமீது வைக்கப்பட்ட கல்வெட்டு இலத்தீன் மொழியில் உள்ளது. அதற்கு முன்னர் கிரேக்க மொழி பயன்படுத்தப்பட்டது.
# கொர்னேலியுசு (திருத்தந்தை)

## உரோமை திருப்பலி நூலில் பெயர் சேர்ப்பு

புனித கொர்னேலியுவின் பெயர் உரோமை திருப்பலி நூலில் (*Roman Missal*) நற்கருணை மன்றாட்டில் சேர்க்கப்பட்டது. அதுபோலவே அவருடைய நண்பரும் ஆதரவாளருமான புனித சிப்பிரியானின் பெயரும் அதில் இடம்பெற்றது.  
இந்த இரு புனிதர்களின் திருநாளும் செப்டம்பர் 16ஆம் நாள் கொண்டாடப்படுகிறது.
# கொர்னேலியுசு (திருத்தந்தை)

## நூல் பட்டியல்

Moody Smith, D. "Review: The Rise of Christianity: A Review." Journal of the American Academy of Religion 54 (1986): 337–42.  
"Pope Saint Cornelius." Patron Saints Index. 7 Dec 2008  
Saints and Feast Days. New York: Loyola P, 1991.  
Schrembs, Joseph. "The Catholic Philosophy of History." The Catholic Historical Review 20 (1934): 1–22.
# எண்ணை (தாவரம்)

**எண்ணை** ***(Dipterocarpus zeylanicus)*** எனப்படுவது இலங்கைக்கு அகணியமான இருசிறகித் தாவரம் ஒன்றாகும். இருசிறகித் தாவரங்கள் சிங்கள மொழியிற் பொதுவாக **ஹொர** என்று அழைக்கப்படுகின்றன.
# எண்ணை (தாவரம்)

## தோற்றம்

40 - 45 மீ உயரம் வரை வளரும் பெரிய மரமான இது 4 - 6 மீ சுற்றளவு வரை தடிக்கக் கூடியது. இதன் பட்டை இளம் செவ்வூதா கலந்த கபில நிறத்தில் அல்லது இளம் மஞ்சள் கலந்த கபில நிறத்திற் காணப்படும். எண்ணை மரப் பட்டையிற் குறிப்பிடத் தக்க அளவு பிசின் காணப்படும். எண்ணை இலைகள் பெரிதாகவும் முட்டை வடிவிலும் 5 முதல் 8 அங்குலம் வரை நீளத்திலும் காணப்படும். எண்ணை இலைகளின் கூரிய நுனிப் பகுதி வெள்ளி நிற மயிர்களால் மூடப்பட்டிருக்கும். சித்திரை மாதத்திற் பூக்கும் எண்ணையின் பழங்கள் காற்றிற் பறந்து செல்லத் தக்க வகையில் இருசிறகுகள் கொண்டிருக்கும். எண்ணை மரங்கள் இலங்கையின் தாழ்நில ஈரவலயப் பகுதிகள் அனைத்திலும், குறிப்பாக இரத்தினபுரி, களுத்துறை, காலி, மாத்தறை மாவட்டங்களலும் சிங்கராஜ, கன்னெலிய-தெதியகல-நாக்கியாதெனிய மழைக்காடுகளிலும் காணப்படும்.
# எண்ணை (தாவரம்)

## பயன்பாடு

எண்ணை மரங்களால் மிக உறுதியான வன்பலகைகள் பெறப்படுகின்றன. இம்மரக் கட்டையின் ஒரு கன அடி 54 இறாத்தல் நிறை கொண்டிருக்கும். இம்மரத்தின் வைரம் இளம் செவ்வூதா நிறத்திலிருந்து கடும் செங்கபில நிறம் வரை வேறுபாடான நிறங்களைக் கொண்டிருக்கும். இதன் கட்டைகளைப் பாதுகாப்பதற்கான செயன்முறைகள் நிகழ்த்தப்பட்ட பின்னர் தொடருந்துப் பாதைக் கட்டைகளாகவும், மின் கம்பங்களிலும், கட்டிடங்களின் உறுதியான பலகைத் தேவைகளுக்காகவும் தச்சுத் தொழிலிலும் பயன்படுத்தப்படுகின்றன. நீரினுட் பயன்படுத்தப்படுவதற்கும் எண்ணைப் பலகை மிகச் சிறந்த தெரிவொன்றாகும்.
# எண்ணை (தாவரம்)

## காப்பு

கொழும்பிலிருந்து 50 கிமீ தொலைவில் கொழும்பு-இங்கிரிய முதன்மைப் பாதையில் உள்ள ஹந்தபான்கொட என்னுமிடத்தில் உள்ள காட்டுப் பகுதியில் எண்ணைத் தாவரங்கள் பயிரிடப்பட்டுள்ளன. 20 ஹெக்டேயர் பரப்பில் உள்ள அதனை இலங்கை வன பரிபாலனத் திணைக்களம் பாதுகாக்கிறது.
# யு. ராமா ராவ்

**யு. ராமா ராவ்** (*U. Rama Rao or U. Rama Rau*, இ. மே 12, 1952) சென்னை மாகாணத்தைச் சேர்ந்த ஒரு அரசியல்வாதி. இந்திய தேசிய காங்கிரசைச் சேர்ந்த இவர் தமிழ்நாடு சட்டமன்ற மேலவையின் அவைத்தலைவராகப் பணியாற்றியுள்ளார்  
ராமா ராவ் ஒரு மருத்துவர். டாக்டர் டி. எம். நாயருடன் இணைந்து *ஆண்டிசெக்ப்டிக்* என்ற மருத்துவ ஆய்விதழை நடத்தியவர். இந்திய மருத்துவ சங்கத்தின் நிறுவனர்களில் ஒருவரான இவர் பின்னாளில் அதன் தலைவராகவும் பணியாற்றினார். சென்னை மாநகராட்சி உறுப்பினராகப் பணியாற்றி பின் 1927 இல் தமிழ்நாடு சட்டமன்ற உறுப்பினரானார். 1935 இல் சென்னை சங்கீத அகாதமியை உருவாக்குவதில் பெரும் பங்காற்றிய இவர் பின் அதன் தலைவராகப் பணியாற்றினார். பிரித்தானிய இந்தியாவின் நடுவண் நாடாளுமன்றத்தின் மேலவையான மாநிலங்களவை உறுப்பினராகவும் பணியாற்றினார். 1937-45 காலகட்டத்தில் சென்னை மாகாண நாடாளுமன்ற மேலவைத் தலைவராகப் பதவி வகித்தார்.  
இவரது மகன் கிருஷ்ண ராவும் ஒரு மருத்துவர் மற்றும் அரசியல்வாதி; கொள்ளுப் பேரன் அரவிந்த் அடிகா ஒரு புகழ்பெற்ற எழுத்தாளர்.
# யு. கிருஷ்ண ராவ்

**யு. கிருஷ்ண ராவ்** (*U. Krishna Rao or U.Krishna Rau*, இ. ஆகஸ்ட் 3, 1961) இந்திய தேசிய காங்கிரசு கட்சியைச் சேர்ந்த ஒரு தமிழக அரசியல்வாதி. தமிழ்நாடு சட்டமன்றத்தின் உறுப்பினராகவும் அவைத்தலைவராகவும் பணியாற்றியவர்.  
கிருஷ்ண ராவ் ஒரு மருத்துவர். அவரது தந்தை ராமா ராவும் ஒரு மருத்துவர் மற்றும் அரசியல்வாதி. கிருஷ்ணா ராவ், தன் தந்தை நிறுவிய ஆண்டிசெப்டிக் என்ற மருத்துவ ஆய்விதழின் இணை ஆசிரியராகப் பணியாற்றினார். 1947-48 காலகட்டத்தில் சென்னை நகர மேயராக இருந்தார். 1950-52 இல் இந்திய மருத்துவ சங்கத்தின் மாநிலத் தலைவராகவும் பணியாற்றினார். 1952-54 காலகட்டத்தில் ராஜாஜி அமைச்சரவையில் சென்னை மாநிலத்தின் தொழிற்சாலைகள், தொழிலாளர், தானுந்துப் போக்குவரத்து, ரயில், அஞ்சல், தந்தி மற்றும் குடிசார் வான்போக்குவரத்துத் துறைகளுக்கான அமைச்சராகப் பதவி வகித்தார். 1952-61 காலகட்டத்தில் துறைமுகம் சட்டமன்றத் தொகுதியிலிருந்து இரு முறை சென்னை மாநில சட்டமன்றத்துக்குத் தேர்ந்தெடுக்கப்பட்டார். 1957-61 இல் சட்டமன்ற கீழவையின் அவைத் தலைவராகப் பணியாற்றினார்.
# செஞ்சந்தனம்

**செஞ்சந்தனம்** அல்லது **செம்மரம்** (*Pterocarpus santalinus*; ; , (ரக்தசந்தனமு); (, (ரது ஹந்துன்)) எனப்படுவது இந்தியாவைத் தாயகமாகக் கொண்ட ஒருசிறகித் தாவர இனமொன்றாகும். இது தமிழில் *செம்மரம்*, *பிசனம்*, *கணி*, *ரத்தச் சந்தனம்*, *செஞ்சந்தனம்*, *உதிரச் சந்தனம்* என்ற பெயர்களில் அழைக்கப்பட்டு வந்துள்ளது. இது தென்னிந்தியாவில் தமிழ்நாடு-ஆந்திரப் பிரதேச எல்லையில் கடப்பா மற்றும் சித்தூர் மாவட்டங்களில் மாத்திரமே காணப்படுகிறது. அத்துடன் இலங்கை, பாக்கித்தான், நேபாளம் ஆகிய நாடுகளிலும் செஞ்சந்தனம் வளர்கிறது.  
இது நன்கு ஒளி தேவைப்படக்கூடியதான, 8 மீ உயரம் வரை வளரும் சிறிய தாவரம் ஒன்றாகும். இதன் தண்டு 50-150 செமீ விட்டம் வரை தடிக்கக்கூடியது. கன்றாக இருக்கும் போது விரைவாக வளரும் இது, பசளை குறைந்த மண்ணிலாயினும் மூன்றாண்டுகள் ஆகும் போதே 5 மீ உயரத்தை எட்டிவிடும். செஞ்சந்தன மரங்கள் பனியைத் தாங்குவதில்லை. வெப்பநிலை -1&nbsp;°C இலும் குறைவடையும் போது இது செத்துவிடுவதுண்டு. எதிரடுக்குகளாகவும் மும்மூன்று இலைகளாகவும் காணப்படும் இதன் இலைகள் 3-9 செமீ வரை வளரக்கூடியன. செஞ்சந்தனப் பூக்கள் சிறு சிறு கொத்துக்களாகவே தோன்றும். இதன் பழங்கள் 6-9 செமீ நீளமான சிரட்டைகளுள் ஒன்று அல்லது இரண்டு விதைகளைக் கொண்டிருக்கும்.
# செஞ்சந்தனம்

## பயன்பாடு

வின் ஆந்திரப் பிரதேசம், சித்தூர் மாவட்டத்தின் தலக்கோனா காட்டில்]]
செஞ்சந்தனக் கட்டைகள் வரலாற்றுக் காலம் முழுவதும் சீனாவில் மிக மதிப்புள்ளவையாக இருந்துள்ளன. சீன மொழியில் *சித்தான்* (紫檀) என அழைக்கப்படும் இது மிங் மற்றும் கிங் அரச மரபுகளின் ஆட்சிக் காலங்களில் பெரிதும் மதிக்கப்பட்டது. அக்காலத்திற் சீனாவிற் செய்யப்பட்ட செஞ்சந்தனத் தளவாடங்கள் மேலை நாடுகளுக்குக் கொண்டு சென்று விற்கப்பட்டன. செஞ்சந்தனத்தின் விளைச்சல் குறைவும் அரியதாயிருப்பதும் காரணமாக, இதனாற் செய்யப்பட்ட தளவாடங்களைக் காண்பது மிகக் கடினம் என்பது மாத்திரமன்றி, அவ்வாறானவை மிகப் பெறுமதி கூடியவையாகவும் உள்ளன உள்ளதாகக் கருதப்படுவதால் அடிக்கடி கடத்தப்படுகின்றது.
# செஞ்சந்தனம்

## செஞ்சந்தனத் தரம் பிரித்தல்

கள்]]
செஞ்சந்தன மரங்கள் கடல் மட்டத்திலிருந்து 750 மீ உயரமாகவுள்ள கரிய களிமண் நிலத்திலேயே வளர்கின்றன. ஓரளவு உலர்ந்த காலநிலையே இவற்றின் வளர்ச்சிக்குத் தேவைப்படுகிறது. செஞ்சந்தனக் கட்டைகளின் குறுக்குவெட்டுத் தோற்றத்தில் அலை அலையான வடிவங்கள் காணப்படும். கூடுதலான அலைவடிவங்களைக் கொண்ட செஞ்சந்தனக் கட்டைகள் "அ" தரத்தினவாக மதிப்பிடப்படுகின்றன. செஞ்சந்தனக் கட்டைகளின் அலைவடிவங்கள் கூடும்போது அவற்றின் தரமும் பெறுமதியும் மிகக் கூடுதலாகும்.
# செஞ்சந்தனம்

## காப்புநிலை

கட்டைகளுக்காக செஞ்சந்தன மரங்கள் கூடுதலாக வெட்டப்படுகின்றமை காரணமாக இது ஐயுசிஎன் செம்பட்டியலில் அருகிவிட்ட இனமாக வகைப்படுத்தப்பட்டுள்ளது.
# சங்குமுகம் கடற்கரை

**சங்குமுகம் கடற்கரை** இந்தியாவின் கேரள மாநிலத்தின் திருவனந்தபுரம் மாவட்டத்தில் உள்ள ஒரு கடற்கரை. இது திருவனந்தபுரம் நகரத்திற்கு மேற்கே 8 கி.மீ தொலைவில் அமைந்துள்ளது. திருவனந்தபுரம் பன்னாட்டு விமான நிலையத்திற்கு மிக அருகில் இது உள்ளது. இது திருவனந்தபுரத்தில் உள்ள ஒரு குறிப்பிடத்தக்க சுற்றுலா இடமாகும்.  
நட்சத்திர வடிவிலான உணவகம் ஒன்றும் நீர்ச்சறுக்கு பயிற்றுவிக்கும் பள்ளியும் இங்கு உள்ளன.  
- கடற்கரையில்]]
சாகரகன்யகா எனப்படும் சிற்பம் ஒன்று இங்கு அமைக்கப்பட்டுள்ளது. இது 35 மீட்டருக்கும் அதிகமான நீளம் கொண்டது. இதைச் செதுக்கிய சிற்பி கானாயி குஞ்ஞிராமன் சென்னைக் ஓவியக்கல்லூரியின் பழைய மாணவராவார்.
# இலங்கையில் பாடசாலைகள்

இலங்கையில் இரு முக்கிய பிரிவுகளில் பாடசாலைகள் இயங்குகின்றன. அரசுசார், அரசு சார்பற்ற பாடசாலைகளே அவை. பெரும்பாலும் இப்பாடசாலைகளில் முதல், இரண்டாம் நிலைக் கல்வியே போதிக்கப்படுகின்றது.  
அரச பாடசாலைகள் தேசிய பாடசாலைகள் மற்றும் மாகாணப் பாடசாலைகள் எனும் இருவேறு பிரிவுகளை உரியன. முன்னர் இவை நடுவண் அரசின் கீழியங்கிய கல்வியமைச்சினாலேயே நிருவாகிக்கப்பட்டன. ஆயினும் தற்போது பெரும்பான்மை சிங்கள, தமிழ்ப் பாடசாலைகளும் சிறுபான்மை ஆங்கில மொழிமூலப் பாடசாலைகளும் மாகாண சபை ஆளுமையின் கீழ் இயங்குகின்றன. அத்துடன் கல்வியமைச்சு - **மாகாணம் - மாவட்டம் - வலயம் - கோட்டம்** - பாடசாலை என்ற அடிப்படையில் நிர்வாகக் கட்டமைப்புக்கள் ஒழுங்கமைக்கப்பட்டுள்ளது.  
அரசு சார்பற்ற பாடசாலைகளும் இருவேறு பிரிவுகளைக் கொண்டியங்குகின்றன. அவையாவன, தனியார் பாடசாலைகள் மற்றும் பன்னாட்டுப் பாடசாலைகள். தனியார் பாடசாலைகள் அரசின் நேரடிக் கண்காணிப்பில் இல்லாதபோதும், அவற்றுக்கான சட்ட திட்டங்கள் கல்வியமைச்சினால் பெறப்பட வேண்டும் என்பது நியதி.  
பெரும்பான்மை பன்னாட்டுப் பாடசாலைகள் வெளிநாட்டு பாடத்திட்டத்தைப் பின்பற்றுகின்ற போதும், சிறுபான்மை தனியார் பாடசாலைகள் அரச மற்றும் வெளிநாட்டுப் பாடத்திட்டத்தின்படி தமது பாடத்திட்டத்திட்டத்தினை ஒழுங்கமைத்துள்ளன.
# இலங்கையில் பாடசாலைகள்

## தேசிய பாடசாலைகள்

### கொழும்பு மாவட்டம்

- ஆனந்த பெண்கள் பாடசாலை - கொழும்பு 10
- ஆனந்தா கல்லூரி
- அனுலா வித்தியாலயம்
- பொமூரிய தேசிய பாடசாலை - கொழும்பு 10
- பௌத்த பெண்கள் கல்லூரி - கொழும்பு 07
- கரேக் கல்லூரி - கொழும்பு 08
- மோசசு கல்லூரி - கொழும்பு
- சீ.டப்ளியு.டப்ளியு. கன்னங்கரா கல்லூரி - கொழும்பு 08
- டீ.எஸ். சேனாநாயக்கா கல்லூரி
- திருக்குடும்பக் கன்னியர் மடம் - கொழும்பு 04
- தேவி பெண்கள் பாடசாலை
- கோதமீ பெண்கள் பாடசாலை - கொழும்பு 10
- இந்துக் கல்லூரி - கொழும்பு 04
- ஹேவாவித்தாரன மகா வித்தியாலயம் - இராசகிரிய
- இசிப்பத்தன கல்லூரி - கொழும்பு 05
- லும்பினி கல்லூரி - கொழும்பு 05
- மகாநாம கல்லூரி
- மகாமாயா பெண்கள் பாடசாலை - நுகேகொட
- கொழும்பு நாலந்தா மகா வித்தியாலயம்
- சனாதிபதிக் கல்லூரி
- வேல்ஸ் இளவரசர் கல்லூரி - மொரட்டுவை
- வேல்ஸ் இளவரசி கல்லூரி - மொரட்டுவை
- வேத்தியர் கல்லூரி - கொழும்பு
- திருக்குடும்பக் கன்னியர்மடம் (Holy Family Convent)
- சிறிமாவோ பண்டாரநாயக்கா வித்தியாலயம் - கொழும்பு 07
- புனித பவுல் பெண்கள் பாடசாலை - கொழும்பு 05
- ஸ்ரீ சபுகுதி தேசிய பாடசாலை - பட்டரமுல்லை
- தர்ஸ்டன் கல்லூரி
- சூசைமாயா வர்த்தன கல்லூரி - கொழும்பு 08
- விசாகா வித்தியாலயம்
- சாஹிரா கல்லுரி - கொழும்பு
- விவேகானந்தா கல்லூரி - கொழும்பு 13
-
இராமநாதன் மகளிர் கல்லூரி, கொழும்பு 6  
- றோயல் கல்லூரி, கொழும்பு 7
- ஹமீட் அல் ஹுசைனியா , கொழும்பு 12
# இலங்கையில் பாடசாலைகள்

## தேசிய பாடசாலைகள்

### புத்தளம் மாவட்டம்

- சாஹிரா தேசிய கல்லூரி
- பாத்திமா பெண்கள் கல்லூரி
- ஆனந்தா தேசிய கல்லூரி
- இந்து மத்திய கல்லூரி
- செயின்ட் ஆண்ட்ரூஸ் கல்லூரி
- ஜனாதிபதி விஞ்சான கல்லூரி
# இலங்கையில் பாடசாலைகள்

## தேசிய பாடசாலைகள்

### கண்டி மாவட்டம்

- அல்-மனார் தேசிய பாடசாலை - கண்டி
- அசோக கல்லூரி - கண்டி
- டி.எஸ். சேனாநாயக்க கல்லூரி - கண்டி
- தர்மராஜ கல்லூரி - கண்டி
- ஸ்ரீ ராகுல கல்லூரி - கண்டி
- பெண்கள் உயர்தரப் பாடசாலை - கண்டி
- ஹில்வூட் கல்லூரி - கண்டி
- கிங்ஸ்டன் ஆங்கிலப் பாடசாலை - கண்டி
- மதீனா தேசிய பாடசாலை - கண்டி
- மகாமாயா பெண்கள் பாடசாலை - கண்டி
- நுகவெல மத்திய கல்லூரி
- பூஜாபிட்டிய மத்திய கல்லூரி
- புஷ்பதான பெண்கள் கல்லூரி
- ரணபிம ரோயல் கல்லூரி
- சரசவி உயன கல்லூரி - பேராதனை
- ஸ்ரீ சத்தானந்த பௌத்த கல்லூரி - அஸ்கிரிய
- புனித அந்தோனியார் பெண்கள் பாடசாலை - கண்டி
- புனித பவுல் கல்லூரி - கண்டி
- புனித சில்வெஸ்டர் கல்லூரி - கண்டி
- திரித்துவக் கல்லூரி - கண்டி
- தெல்தெனிய தேசிய பாடசாலை - தெல்தெனிய, கண்டி
- வித்தியாரத்ன கல்லூரி
- வாரியப்பொல ஸ்ரீ சுமங்கள கல்லூரி - கண்டி
- தீரானந்த உயர் பாடசாலை
- சுவர்ணமாலி பெண்கள் பாடசாலை
- அலப்பலாவல உயர் பாடசாலை
- புனித சேவியர் மடம் - கண்டி
- புனித அந்தோனியார் கல்லூரி - கண்டி
# இலங்கையில் பாடசாலைகள்

## தேசிய பாடசாலைகள்

### காலி மாவட்டம்

- அமரசூரிய வித்தியாலயம் - மீப்பாவல
- ஆனந்த மத்திய கல்லூரி - எல்பிட்டிய
- அனுலாதேவி பெண்கள் பாடசாலை
- கிறித்தவ ஆலய ஆண்கள் கல்லூரி - பத்தேகம
- கிறித்தவ ஆலய பெண்கள் கல்லூரி - பத்தேகம
- தேவானந்த கல்லூரி - அம்பலங்கொட
- தேவபத்திராஜ கல்லூரி - ரத்கம
- தர்மாசோக்க கல்லூரி - அம்பலங்கொட
- கிந்தோட்டை மகா வித்தியாலயம் - கிந்தோட்டை
- மகிந்த கல்லூரி
- மல்ஹருஸ் ஸுல்ஹிய்யா தேசிய பாடசாலை, காலி
- நாகொட ராஜக்கீய தேசிய பாடசாலை - நாகொட
- நெலுவ தேசிய பாடசாலை - நெலுவ
- ரிச்மண்ட் கல்லூரி
- ரேவத தேசிய பாடசாலை - பலப்பிட்டிய
- ரிப்போன் பெண்கள் கல்லூரி
- புனித அலோசியஸ் கல்லூரி
- சங்கமித்தா பெண்கள் கல்லூரி
- ஸ்ரீ தம்ம கல்லூரி - லபுதுவ
- சவுத்லண்ட் கல்லூரி
- உபானந்த வித்தியாலயம் - மானவில
- உடுகம மகா வித்தியாலயம் - உடுகம
- வித்தியாலோக கல்லூரி
# இலங்கையில் பாடசாலைகள்

## தேசிய பாடசாலைகள்

### மாத்தறை மாவட்டம்

- அறபா தேசிய பாடசாலை - வெலிகம
- புனித தோமஸ் கல்லூரி - மாத்தறை
- புனித சேவியர் கல்லூரி
- புனித தோமஸ் பெண்கள் உயர் பாடசாலை - மாத்தறை
- மாத்தறை மகா வித்தியாலயம் - மாத்தறை
- சித்தார்த்த கல்லூரி - வெலிகம
- ஸ்ரீ சுமங்கல பெண்கள் உயர் பாடசாலை - வெலிகம
- தெலிஜ்ஜவில மத்திய மகா வித்தியாலயம்
- றோயல் கல்லூரி - தெலிஜ்ஜவில
- தெய்யந்தர மகா வித்தியாலயம் - தெய்யந்தர
- விஜித மகா வித்தியாலயம் - திக்குவல்லை
- யசோதராதேவி பெண்கள் மகா வித்தியாலயம்
- மின்ஹாத் தேசிய பாடசாலை - யோனக்கபுர திக்குவல்லை
- ஹேனேகம மத்திய கல்லூரி - ஹேனேகம
# இலங்கையில் பாடசாலைகள்

## தேசிய பாடசாலைகள்

### யாழ்ப்பாண மாவட்டம்

- நெல்லியடி மத்திய மகா வித்தியாலயம்
- ஹாட்லி கல்லூரி
- சுண்டிக்குளி பெண்கள் பாடசாலை
- சாவகச்சேரி இந்துக் கல்லூரி
- யாழ்ப்பாணம் மத்திய கல்லூரி
- யாழ்ப்பாணம் இந்துக் கல்லூரி
- கொக்குவில் இந்துக் கல்லூரி
- மகசனக் கல்லூரி - தெல்லிப்பழை
- புனித ஜோன்ஸ் கல்லூரி, யாழ்ப்பாணம்
- வேம்படி பெண்கள் உயர் பாடசாலை
- யாழ்ப்பாண இந்துப் பெண்கள் கல்லூரி
- ஏன்ஜல் பன்னாட்டுப் பாடசாலை - மானிப்பாய்
- கச்சாய் தமிழ் கலவன் பாடசாலை
- அல்லாரை தமிழ் கலவன் பாடசாலை
- கொடிகாமம் திருநாவுக்கரசு மகா வித்தியாலயம்
- மானிப்பாய் மகளிர் கல்லூரி
# இலங்கையில் பாடசாலைகள்

## தேசிய பாடசாலைகள்

### குருநாகல் மாவட்டம்

- விசயபா தேசிய பாடசாலை - மாகோ
- மலியதேவ கல்லூரி
- மலியதேவ பெண்கள் கல்லூரி
- மலியதேவ மாதிரிக் கல்லூரி
- புனித அன்னை கல்லூரி
- திருக்குடும்பப் பெண்கள் பாடசாலை - குருநாகல்
- வயம்ப றோயல் கல்லூரி
- சேர் ஜோன் கொத்தலாவல கல்லூரி
- மயுரபாத மத்திய கல்லூரி - நாரம்மல
- குளியாப்பிட்டிய மத்திய கல்லூரி - குளியாப்பிட்டிய
- உடபத்தலவ சுதர்சன கல்லூரி
- லக்டஸ் கல்லூரி - குருணாகலை
- மதீனா தேசிய பாடசாலை - சியம்பலாகஸ்கொட்டுவை
- கெக்குனுகொல்ல மத்திய கல்லூரி - கெக்குனுகொல்ல
# இலங்கையில் பாடசாலைகள்

## தேசிய பாடசாலைகள்

### கேகாலை மாவட்டம்

- அரநாயக்க மத்திய கல்லூரி - அரநாயக்க
- அல்-அஸ்ஹர் மகா வித்தியாலயம் - ஹெம்மத்தகம
- டட்லி சேனாநாயக்க மத்திய கல்லூரி - தொலன்கமுக
- பண்டாரநாயக்க மகா வித்தியாலயம் - ஹெட்டிமுல்ல
- பதுரியாக் கல்லூரி - மாவனல்லை
- புனித மரியாள் கல்லூரி - கேகாலை
- கேகாலை மகளிர் பாடசாலை - கேகாலை
- கேகாலை வித்தியாலயம் - கேகாலை
- ஸாஹிராக் கல்லூரி - மாவனல்லை
- நூராணியா மகா வித்தியாலயம் - உயன்வத்தை (புன்னியபுமி)
- இராஜசிங்க மத்திய கல்லூரி - ருவன்வெல்ல
- இராசகிரிய மகா வித்தியாலயம் - திப்பிட்டிய, அரநாயக்க
- புனித ஜோசப் மகளிர் மகா வித்தியாலயம் - கேகாலை
- பின்னவல மத்திய கல்லூரி - இரம்புக்கனை
- வலகம மகா வித்தியாலயம் - தேவலேகம
- சுவர்ன ஜெயந்தி மகா வித்தியாலயம் - கேகாலை
# இலங்கையில் பாடசாலைகள்

## தேசிய பாடசாலைகள்

### கிளிநொச்சி மாவட்டம்

- கிளிநொச்சி மத்திய மகா வித்தியாலயம்
- முழங்காவில் மகா வித்தியாலயம்
# இலங்கையில் பாடசாலைகள்

## தேசிய பாடசாலைகள்

### முல்லைத்தீவு மாவட்டம்

மாங்குளம் மகா வித்தியாலயம்
# இலங்கையில் பாடசாலைகள்

## தேசிய பாடசாலைகள்

### மன்னார் மாவட்டம்

- புனித சவேரியார் ஆண்கள் தேசிய பாடசாலை
- புனித சவேரியார் பெண்கள் தேசிய பாடசாலை
- மன்னார் சித்திவிநாயகர் தேசிய பாடசாலை
# இலங்கையில் பாடசாலைகள்

## தேசிய பாடசாலைகள்

### வவுனியா மாவட்டம்

- வவுனியா தமிழ் மத்திய மகா வித்தியாலயம்
- வவுனியா விபுலாநந்தா கல்லூரி
- வவுனியா இந்துக் கல்லூரி
# ஆலத்தூர் சகோதரர்கள்

**ஆலத்தூர் சகோதரர்கள்** ஸ்ரீனிவாச ஐயர் ( 1912 - 1980 ) மற்றும் சிவசுப்ரமணிய ஐயர் ( 1916 - 1964 ) ஆகியோர் கருநாடக இசைப் பாடகர்கள் ஆவர். ஆலத்தூர் வெங்கடேச ஐயரிடம் இவர்கள் பயிற்சி பெற்றனர். ஆலத்தூர் சகோதரர்கள், உடன்பிறந்த சகோதரர்கள் அல்லர்.  
இவர்கள் தமது முதல் இசை நிகழ்ச்சியை 1928 ஆம் ஆண்டு, திருவையாற்றில் தியாகராஜ ஆராதனை விழாவில் வழங்கினார்கள். தமிழ் பாடலான 'சிவனை நினைந்தவர்...' (கவிகுஞ்சர பாரதி எழுதியது) எனும் பாடல் இச்சகோதரர்களின் நிகழ்ச்சிகளில் பெரும்பாலும் இடம்பெறும். தமிழ் பாடல் திரட்டாகிய திருப்புகழை எல்லா மேடைகளிலும் இவர்கள் பாடினர்.  
1944 ஆம் ஆண்டு முதல் 1968 ஆம் ஆண்டு வரை திருவாங்கூர் மகாராஜாவின் அரசவை இசைக் கலைஞர்களாக இவ்விருவரும் இருந்தார்கள்.
# ஆலத்தூர் சகோதரர்கள்

## விருதுகள்

- சங்கீத கலாநிதி விருது; வழங்கியது: மியூசிக் அகாதெமி, சென்னை
(சிவசுப்ரமணிய ஐயருக்கு 1964ஆம் ஆண்டும், ஸ்ரீனிவாச ஐயருக்கு 1965ஆம் ஆண்டும் வழங்கப்பட்டது.)
# கந்தன் மாறன் (கதைமாந்தர்)

**கந்தமாறன்** என்பவன் கல்கி எழுதிய பொன்னியின் செல்வன் புதினத்தில் வரும் சம்புவரையர் குல சிற்றரச கதாப்பாத்திரம் ஆவான். இவன் பொன்னியின் செல்வன் புதினத்தின் நாயகனான வந்தியத்தேவன் என்பவனின் நண்பனாய் இருந்து பின் சந்தேகத்தால் இருவரும் பிரிந்தது போல் புதினப்படுத்தப் பட்டிருக்கிறது. இவனின் தங்கை மணிகேகலை.
# கந்தன் மாறன் (கதைமாந்தர்)

## சங்ககால எதிரிகள்

இப்புதினத்தின் படி இவன் வழிமுறையான சம்புவரையர் குலம் வல்வில் ஓரி என்ற சங்ககால குறுநில மன்னனின் வம்சத்தின் வழி வந்தவனாக சித்தரிக்கப்பட்டது. இந்த ஓரி மன்னன் காரி என்னும் மன்னனால் கொல்லப்பட்டான். இப்புதினத்தில் வரும் மலையமான் என்னும் கதாப்பாத்திரம் இக்காரி மன்னனின் வம்சத்தில் வந்தவன். இதனால் சம்புவரைய மன்னர்களுக்கும் இக்காரி குடும்பத்திற்கும் உட்புகைச்சல் இருந்தது போல் அமைக்கப்பட்டிருந்தது.
# கோ. இரவிச்சந்திரன்

**கோ. இரவிச்சந்திரன்** (பிறப்பு: மார்ச்சு 5, 1966ல் கிட்டம்பட்டி எனுமிடத்தில் பிறந்த இவர் ஓர் எழுத்தாளரும், இலக்கிய ஆர்வலரும், தமிழ்த்துறை விரிவுரையாளருமாவார்.
# கோ. இரவிச்சந்திரன்

## எழுதிய நூல்கள்

- இலக்கிய வரலாறு
- கனிக்கட்டுரைகள்
# கோ. இரவிச்சந்திரன்

## பெற்ற விருதுகளும், கௌரவங்களும்

- முதுகலையில் தங்கப்பதக்கம்
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# இரவுக்காவலர் (துடுப்பாட்டம்)

**இரவுக்காவலர்** (*Nightwatchman*) என்பவர் தேர்வுத் துடுப்பாட்டத்தில் ஒரு அணியின் கடைவரிசை வீரர்களில் ஒருவராக இருக்கலாம். பொதுவாக முன்னணி மட்டையாளர்கள் ஆட்டமிழந்த பின்பே களமிறங்கி மட்டைவீச (batting) வாய்ப்பு பெறும் இவர்கள் அன்றைய நாளின் ஆட்ட நேர முடிவில் மற்ற வீரர்களின் ஆட்டமிழப்பைத் தவிர்க்கும் நோக்கில் தங்களது கடைவரிசையின் நிலையிலிருந்து முன்னேறி மேல்நிலை வீரர்களுக்கு பதிலாகக் களமிறங்கும்போது *இரவுக்காவலர்* என்று அழைக்கப்படுவார். இவரது முக்கிய பணி என்னவென்றால் இவர் களமிறங்கிய பின்பு வீசப்படும் பந்துகளில் அதிகப்படியான பந்துகளைத் தானே சந்தித்து ஆட்டமிழக்காமல் தடுத்தாடவேண்டும். அப்படியே அன்றைய இரவு முழுவதும் கழிந்த பின்பு மறுநாள் காலை ஆட்டம் தொடங்கும் வரை ஆட்டத்தை நீடிக்க செய்து பின்னால் வரும் வீரர்களின் ஆட்டமிழப்பைக் காப்பார். இந்த இறங்குவரிசை முன்னேற்றத்திற்கு காரணம் என்னவெனில், அன்றைய ஆட்டநேர முடிவில் முன்னணி மட்டையாளர்களைக் களமிறக்குவதால் குறைவான ஒளியின் காரணமாக அவர்கள் ஆட்டமிழப்பதற்கு வாய்ப்புகள் அதிகரிக்கின்றன. இதைத் தவிர்ப்பதற்காகவே இதுபோல கடைவரிசை வீரர்கள் முன்னரே களமிறக்கப்படுகிறனர். அதாவது, முன்னணி வீரர்கள் இருவரை தேவையில்லாமல் இழப்பதை விட கடைவரிசை வீரர் ஒருவரை இழப்பது மேல் என்ற கொள்கையின்படி இது கடைபிடிக்கப்படுகிறது.  
அதற்காக இந்த இரவுக்காவலராக வரும் வீரரின் திறமைகள் வீணடிக்கப்பட்டாலும் பரவாயில்லை என்று அர்த்தமில்லை. இது போல இறங்கும் வீரர்கள் களத்தில் ஒரு முறையற்ற திட்டமிடலில்லாத ஆட்டத்தை வெளிப்படுத்தவே அனைவரும் விரும்புகிறனர். இதன்படி இரவுக்காவலராக களமிறங்கிய சில வீரர்கள் தங்களது சிறப்பான ஆட்டத்தினை வெளிப்படுத்திய தருணங்களும் உண்டு. இது போல களமிறங்கி ஆறு வீரர்கள் இதுவரை தேர்வுத்துடுப்பாட்டத்தில் சதம் கடந்துள்ளனர். பொதுவாக இவ்வாறு களமிறங்கும் வீரர்கள் அன்றைய நாள் இரவில் அதுவரை இருந்த ஆட்டத்தின் போக்கை மாற்றாமல் அதே போக்கில் விளையாடி ஆட்டமிழக்காமல் விளையாடவேண்டுவர். மறுநாள் காலை மீண்டும் களமிறங்கும் பொழுது தன்னுடைய சொந்த திட்டமிடலின்படி தானாகவே முடிவு செய்து எவ்வாறு வேண்டுமென்றாலும் விளையாடிக் கொள்ளலாம். சில நேரங்களில் இந்த உத்தி கைகொடுக்காமலும் போகலாம். களமிறங்கியவுடன் அவர்கள் ஆட்டமிழந்து ஏமாற்றமும் கொடுப்பர். அப்படி இல்லாமல் அவர் ஆட்டமிழக்காது மறுநாள் காலையிலும் களமிறங்கும் தருணத்தில் எதிரணியின் பந்துவீச்சாளர்கள் பொதுவாக சற்று வலிமை குறைந்து சோர்வுடன் காணப்படலாம்.
# இரவுக்காவலர் (துடுப்பாட்டம்)

## இரவுகாவலர்களால் எடுக்கப்பட்ட சதங்களின் பட்டியல்

| நசீம் உல் கனி | பாக்கிஸ்தான் | 101 | இங்கிலாந்து | லார்ட்ஸ் லண்டன், இங்கிலாந்து | 1962 |  |
| --- | --- | --- | --- | --- | --- | --- |
| டோனி மான் | ஆஸ்திரேலியா | 105 | இந்தியா | WACA மைதானம், பெர்த், ஆஸ்திரேலியா | 1977 |  |
| சையது கிர்மானி | இந்தியா | 101* | ஆஸ்திரேலியா | வாங்கடே மைதானம், மும்பை, இந்தியா | 1979 |  |
| மார்க் பவுச்சர் | தென்னாப்பிரிக்கா | 125 | ஜிம்பாப்வே | ஹாராரே ஸ்போர்ட்ஸ் கிளப், ஹராரே, ஜிம்பாப்வே | 1999 |  |
| மார்க் பவுச்சர் | தென்னாப்பிரிக்கா | 108 | இங்கிலாந்து | சஹாரா மைதானம் கிங்க்ஸ்மேட், டர்பன், தென்னாப்பிரிக்கா | 1999 |  |
| ஜேசன் கில்லஸ்பி | ஆஸ்திரேலியா | 201* | வங்கதேசம் | சிட்டகாங் மைதானம்,சிட்டகாங், வங்காளதேசம் | 2006 | } |  
இந்த பட்டியலில் நசீம் உல் கனி மற்றும் மார்க் பவுச்சர் இருவரில் யார் சிறந்த இரவுக்காவலர்கள் என்கிற விவாதம்கூட உண்டு.
# க. இரகுபரன்

**க. இரகுபரன்** (பிறப்பு: மே 10 1964), ஈழத்து எழுத்தாளர், இலங்கை, யாழ்ப்பாணம் எனுமிடத்தில் பிறந்த இவர் இலங்கை தென்கிழக்குப் பல்கலைக்கழத்தின் விரிவுரையாளராவார்.
# க. இரகுபரன்

## எழுதிய நூல்

- **நல்லூர் சின்னதம்பிப் புலவர்**
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# அ. கு. இப்ராஹிம்

**அ. கு. இப்ராஹிம்** இலங்கை, முஸ்லிம் எழுத்தாளர், நடுத்தீவு மூதூர் என்ற இடத்தைப் பிறப்பிடமாகக் கொண்ட இவர் ஓர் எழுத்தாளரும் 1000க்கும் அதிகமான மரபுசார் கவிதைகள் கதைகள், சிறுகதை, கட்டுரை முதலியவற்றை எழுதியவருமாவார்.
# அ. கு. இப்ராஹிம்

## எழுதிய நூல்கள்

- மகரந்தம்
- வன்செயல்காவியம்
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# தி. இராசகோபாலன்

**தி. இராசகோபாலன்** (பிறப்பு: பெப்ரவரி 12, 1941) தமிழக எழுத்தாளர், திருவாரூர் பிரதேசத்தைப் பிறப்பிடமாகக் கொண்ட இவர் சென்னை தாகூர் கலை மற்றும் அறிவியல் கல்லூரியின் மேனாள் முதல்வரும், பேச்சாளரும், எழுத்தாளரும், தாம்பரம் தமிழ்ச்சங்கத்தின் ஆலோசகருமாவார்.
# தி. இராசகோபாலன்

## பெற்ற விருதுகளும், கௌரவங்களும்

- இலக்கியப் பேரொளி
- முத்தமிழ் வித்தகர்
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# ரா. இராசகோபாலாச்சாரி

**ரா. இராசகோபாலாச்சாரி** (பிறப்பு: சனவரி 15, 1945) தமிழக எழுத்தாளர், திருபுவனம் என்ற இடத்தில் பிறந்த இவர் காரைக்கால் அறிஞர் அண்ணா அரசின் கலைக்கல்லூரியில் தமிழ்ப் பேராசிரியரும், இலக்கணம். கம்பராமாயணம், நாலாயிரத்திவ்வியப் பிரபந்தம் முதலியவற்றில் அதிக ஆர்வமிக்கவருமாவார். வைணவ மாநாடுகளில் சொற்பொழிவாற்றும் அறிஞராகவும் இவர் உள்ளார்.
# ரா. இராசகோபாலாச்சாரி

## நூல்

- “கம்பரின் ஐந்து நூல்கள்” விளக்கவுரையுடன் கூடியது.
# ரா. இராசகோபாலாச்சாரி

## பெற்ற விருதுகளும், கௌரவங்களும்

- வைணவக் கொண்டல்
- கம்பன் கலைச்சுடர்
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# கி. இராசா

**கி. இராசா** (பிறப்பு: நவம்பர் 30 1952) தமிழக எழுத்தாளர், இந்தியா, மதுரையில் பிறந்த இவர் ஓர் இலக்கியத் திறனாய்வாளருமாவார்.
# கி. இராசா

## எழுதிய நூல்கள்

- இதழியல் நுட்பங்கள்
- தகவல் தொடர்பியல்
உட்பட 12 நூல்களை வெளியிட்டுள்ளார்.
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# விக்கிப்பீடியா:உங்களுக்குத் தெரியுமா/மார்ச் 14, 2012

- பிரித்தானிய அரசு முல்லைப் பெரியாறு அணைத் திட்டத்திற்கு கூடுதல் நிதி ஒதுக்க மறுத்த நிலையில் அதன் தலைமைப் பொறியாளர் **கர்னல் பென்னிகுக்** (படம்) தன் குடும்பச் சொத்துக்களை விற்று அப்பணத்தில் அணையைக் கட்டி முடித்தார்.
- **அணுக்கரு உலை குளிர்வி** அணுக்கரு உலையில் சூடாகின்ற அணு உலை கருவத்திலிருந்து வெப்பத்தை வெளியேற்றி மின்னாக்கிகளுக்கும் வெளிச்சூழலுக்கும் மாற்றுகின்றது.
- **தாய்லாந்து ராமாயணம்** என்றழைக்கப்படும் **ராமாகெய்ன்**, தாய்லாந்து நாட்டின் தேசிய காப்பியம் ஆகும்.
- மதுரையில் அமைந்திருந்த **தங்கம் திரையரங்கம்** முன்பு ஆசியாவின் மிகப்பெரும் திரையரங்கமாக இருந்தது.
- குறைவான கார்போஹைட்ரேட்களைக் கொண்ட **ஆட்கின்சு உணவுமுறை** என்பது உடல் எடையைக் குறைக்க மேலைநாடுகளில் பிரபலமானதாக உள்ளது.
# குழலி மாணிக்கவேல்

**குழலி மாணிக்கவேல்** ஆங்கிலத்தில் எழுதும் ஒரு இந்தியப் புனைவு எழுத்தாளர். கனடாவில் வின்னிப்பெக்கில் பிறந்த இவர், தன்னுடைய பதின்மூன்றாவது வயதில் இந்தியாவுக்கு இடம் பெயர்ந்தார். தற்போது தமிழ்நாட்டில் சிதம்பரத்தில் வாழ்ந்து வருகிறார். அவருடைய முதல் புதினமான இன்செக்ட்ஸ் ஆர் ஜஸ்ட் லைக் யூ அண்ட் மி எக்செப்ட் சம் ஆஃப் தெம் ஹாவ் விங்க்ஸ் (*Insects Are Just Like You And Me Except Some Of Them Have Wings*) பிளாஃப்ட் பதிப்பகத்தால் 2010 இல் வெளியிடப்பட்டது. *சிம்மர் மாகசின்*, *வெர்சல் லிட்ரரி ஜர்னல்*, *அக்னி*, *பங்க்*, *ஃபிரிக்*, *தெகல்கா* போன்ற அச்சு இதழ்களிலும் இவரது சிறுகதைகள் வெளியாகியுள்ளன.
# டாலர்கள் முப்படம்

**டாலர்கள் முப்படம்** (*Dollars Trilogy*, ) அல்லது **பெயரில்லா மனிதன் முப்படம்** (*Man with No Name Trilogy*), என்பது செர்ஜியோ லியோனியின் இயக்கத்தில் கிளின்ட் ஈஸ்ட்வூட் நடிப்பில் வெளியான மூன்று இத்தாலியத் திரைப்படத் தொகுதியினைக் குறிக்கின்றது. அவையாவன: *எ ஃபிஸ்ட்ஃபுல் ஒஃவ் டாலர்ஸ்* (1964), *ஃபார் அ ஃபியூ டாலர்ஸ் மோர்* (1965), மற்றும் *தி குட், தி பேட் அண்ட் தி அக்ளி* (1966). இப்படங்கள் உலகெங்கும் மேற்கத்தியப் பாணி திரைப்படங்களின் மீது பெரும் தாக்கத்தை ஏற்படுத்தின.  
முதலில் வெளியான *எ ஃபிஸ்ட்ஃபுல் ஒஃவ் டாலர்ஸ்* அகிரா குரோசாவாவின் *யொஜீம்போ* (1961) இன் அனுமதி பெறாத மறுஆக்கமாகும். லியோனி இம்மூன்று படங்களும் தனித்து நிற்கவே விரும்பினார். அவை கதைத் தொடர்ச்சியுடன் ஒரு முப்படத்தின் அங்கமாகக் கருதப்படும் என அவர் எதிர்பார்க்கவில்லை. ஆனால் பார்வையாளர்களும், திரைப்பட வரலாற்றாளர்களும் இம்மூன்று படங்களையும் “பெயரில்லா மனிதன்” பாத்திரத்தின் சாகசங்களைச் சொல்லும் முப்படத்தின் அங்கங்களாகவே கருதுகின்றனர். ”பெயரில்லா மனித”னாக நடித்திருந்த கிளிண்ட் ஈஸ்ட்வுட் மூன்று திரைப்படங்களிலும் ஒரே மாதிரியான ஒப்பனை, பாவனைகளைக் கொண்டிருந்தார்.  
”பெயரில்லா மனிதன்” என்ற கருத்துரு முன்கூட்டியே திட்டமிட்டு உருவாக்கப்பட்டதல்ல. மூன்று இத்தாலியப் படங்களையும் ஆங்கிலத்தில் மொழிமாற்றி அமெரிக்காவில் வெளியிட முனைந்த அதன் அமெரிக்க விநியோகிப்பாளர்கள் சந்தைப் படுத்துதலுக்காக “பெயரில்லா மனிதன்” என்ற கருத்துருவை உருவாக்கினர். ஈஸ்ட்வுட்டின் பாத்திரத்தின் பெயர் மூன்று படங்களிலும் குறிப்பிடப்படவில்லை என்றாலும் அவன் மூன்றிலும் வெவ்வேறு செல்லப்பெயர்களால் அழைக்கப்படுகிறான்.  
இம்மூன்று படங்களில் இறுதியாக வெளிவந்த *தி குட், தி பேட் அண்ட் தி அக்ளி* கதை நடக்கும் காலப்படி முதலாவதாக அமைந்துள்ளது. அமெரிக்க உள்நாட்டுப் போர்க் காலத்தில் (1861-65) நடைபெறும் இக்கதையில் பெயரில்லா மனிதன் பிற இரு படங்களில் வழக்கமாக அணிந்திருக்கும் உடைகளை அணியும் பழக்கத்தைத் தொடங்குவதாகக் காட்டப்படுகிறது. மேலும் *ஃபார் அ ஃபியூ டாலர்ஸ் மோர்* படத்தில் லீ வான் கிளிஃப் நடிக்கும் கதாபாத்திரம் அமெரிக்க மாநிலங்களின் கூட்டமைப்பு படைகளிலிருந்து ஓய்வு பெற்ற ஒரு வீரராகக் காட்டப்படுகிறது. மேலும் *எ ஃபிஸ்ட்ஃபுல் ஒஃவ் டாலர்ஸ்* திரைப்படத்தில் வரும் ஒரு கல்லறையில் இறப்பு ஆண்டு 1873 என்று காட்டப்படுகிறது. இவற்றின் மூலம் கதையின் காலமுறை தெளிவாகிறது. எனினும் இவை சாதாரணக் காலத்தொடர்ச்சி பிழைகளே என்று கருதுவோரும் உள்ளனர். இப்படங்களின் இறுவட்டு மற்றும் புளூரே தகடு வெளியீடுகள் இவற்றை “பெயரில்லாத மனிதன் முப்படம்” என்றே குறிப்பிடுகின்றன.  
இம்மூன்று படங்களில் நான்கு நடிகர்கள் இரு வேறு பாத்திரங்களில் தோன்றியுள்ளனர். அவ்ர்கள் - லீ வான் கிளீஃப், கியான் மரியா வோலெண்டே, லூயிகி பிஸ்டில்லி மற்றும் ஜோசப் எக்கர். ஈஸ்ட்வுட்டைத் தவிர மூன்று படங்களிலும் தோன்றும் நடிகர்கள் - மாரியோ பிரேகா, ஆல்டோ சாம்ப்ரெல், பெனிட்டோ ஸ்டெஃபனெல்லி மற்றும் லோரென்சோ ரோப்ளீடோ. மூன்று படங்களுக்கும் என்னியோ மோர்ரிக்கோனி இசையமைத்துள்ளார். மூன்றும் யுனைட்டெட் ஆர்டிஸ்ட்ஸ் நிறுவனத்தால் வெளியிடப்பட்டன.
# சி. இராசா முகம்மது

**சி. இராசா முகம்மது** (பிறப்பு: சனவரி 27 1951) கரிவலம் வந்த நல்லூர் என்ற இடத்தில் பிறந்த இவர் ஓய்வுபெற்ற அரச அலுவலரும், எழுத்தாளரும் 2004ல் ம.தி.மு.க. அரசியல் ஆய்வு மைய உறுப்பினரும் பல்வேறு போட்டிகளில் பரிசுகளைப் பெற்றவருமாவார்.
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# எஸ். எம். இதாயதுல்லாஹ்

**எஸ். எம். இதாயதுல்லாஹ்** (பிறப்பு: சூன் 5 1956) இந்திய முஸ்லிம் எழுத்தாளர், இராமநாதபுரம் பார்த்திபனூர் எனுமிடத்தைப் பிறப்பிடமாகக் கொண்ட இவர், தமிழ்நாடு காங்கிரஸ் கமிட்டியின் மாநில அமைப்புச் செயலாளரும், எழுத்தாளரும், இலக்கிய ஆர்வலரும், புரவலரும், மாநில இலக்கிய அணி, மாநிலச் சிறுபான்மைப் பிரிவின் தலைவரும், ஆங்கிலம், இந்தி, அரபி முதலிய மொழிகளை அறிந்தவரும் கீதை மற்றும் வேத சுலோகங்களைச் சமஸ்கிருத மொழியில் மேடைகளில் அழகுற சொல்வதிலும் வல்லவராவார்.
இவர் ஒரு தொழிலதிபர். தொலைக்காட்சி, வானொலி நிகழ்ச்சிகளில் அதிகமாகப் பற்கேற்றுவரும் கவிஞர். இவரது ஆசாத் பதிப்பகத்தின் மூலம் பல்வேறு தமிழ் அறிஞர்களின் நூல்களை வெளிக்கொண்ர்ந்துள்ளார். தேசிய ஒருமைப்பாட்டுப் பேரவையின் தலைவரும், ஆன்மீக, இலக்கியச் சொற்பொழிவாளருமாவார்.
# எஸ். எம். இதாயதுல்லாஹ்

## எழுதிய நூல்கள்

- கியூபாவில் நான்
- கீழைச் சொர்க்கம்
- திருநபி வாழ்வும் திருக்குறட்பாவும்
- இந்து சமயமும் திப்பு சுல்தானும்
- சுக நீதியில் சமநீதி
- தியாக தீபங்கள்
# எஸ். எம். இதாயதுல்லாஹ்

## பெற்ற விருதுகளும், கௌரவங்களும்

- தமிழ்மாமணி
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# நேர்மாறு முக்கோணவியல் சார்புகள்

கணிதத்தில் **நேர்மாறு முக்கோணவியல் சார்புகள்** (*inverse trigonometric functions*) என்பவை முக்கோணவியல் சார்புகளின் நேர்மாறுச் சார்புகளாகும். இச்சார்புகளின் வீச்சுகள் மூல முக்கோணவியல் சார்புகளின் ஆட்களங்களின் உட்கணங்களாக இருக்கும் என்பதால் இவை அடிப்படை நேர்மாறு சார்புகளுக்குத் தேவையான பண்புகளைக் கொண்டிருக்காது. ஆறு முக்கோணவியல் சார்புகளும் ஒன்றுக்கு-ஒன்று சார்புகள் அல்ல. எனவே அவற்றுக்கான நேர்மாறு சார்புகளை வரையறுப்பதற்கு ஏற்றவகையில் அச்சார்புகளை கட்டுப்படுத்த வேண்டும்.  
எடுத்துக்காட்டாக:
<math>y = \sqrt{x},</math> -வர்க்கமூலச் சார்பு *y*<sup>2</sup> = *x*, என வரையறுக்கப்பட்டுள்ளது போல  
*y* = arcsin(*x*) -நேர்மாறு சைன் சார்பு, sin(*y*) = *x* என வரையறுக்கப்படுகிறது.  
sin(*y*) = *x* -ஐ நிறைவு செய்யும் *y* -ன் மதிப்புகள் பல உள்ளன. sin(0) = 0, sin(π) = 0, sin(2π) = 0,... எனவே arcsin, பல மதிப்புகள் கொண்டுள்ளது. arcsin(0) = 0, arcsin(0) = π, arcsin(0) = 2π, ... . ஒரு மதிப்பு மட்டும் கொண்டதாக arcsin சார்பைக் கட்டுப்படுத்திக் கொள்ளலாம். இக்கட்டுப்பாட்டின்படி arcsin சார்பின் ஆட்களத்திலுள்ள ஒவ்வொரு *x* -க்கும் arcsin(*x*) -ன் மதிப்பு ஒன்றே ஒன்றாக இருக்கும். அம்மதிப்பு *முதன்மை மதிப்பு* (principal value) என அழைக்கப்படும். இந்தக் கட்டுப்பாடு மற்ற ஐந்து நேர்மாறு முக்கோணவியல் சார்புகளுக்கும் பொருந்தும்,  
முதன்மை நேர்மாறுச் சார்புகள் பின்வரும் அட்டவணையில் தரப்பட்டுள்ளன.  
| பெயர் | வழக்கமான குறியீடு | வரையறை | *x* -ன் ஆட்களம் (மெய் மதிப்புகளுக்கு) | முதன்மை மதிப்பின் வழக்கமான வீச்சு
(ரேடியன்) | முதன்மை மதிப்பின் வழக்கமான வீச்சு
(பாகை) |
| --- | --- | --- | --- | --- | --- |
| **arcsine** | *y* = arcsin&nbsp;*x* | *x* = sin&nbsp;*y* | −1 ≤ *x* ≤ 1 | −π/2 ≤ *y* ≤ π/2 | −90° ≤ *y* ≤ 90° |
| **arccosine** | *y* = arccos&nbsp;*x* | *x* = cos&nbsp;*y* | −1 ≤ *x* ≤ 1 | 0 ≤ *y* ≤ π | 0° ≤ *y* ≤ 180° |
| **arctangent** | *y* = arctan&nbsp;*x* | *x* = tan&nbsp;*y* | அனைத்து மெய்யெண்கள் | −π/2 < *y* < π/2 | −90° < *y* < 90° |
| **arccotangent** | *y* = arccot&nbsp;*x* | *x* = cot&nbsp;*y* | அனைத்து மெய்யெண்கள் | 0 < *y* < π | 0° < *y* < 180° |
| **arcsecant** | *y* = arcsec&nbsp;*x* | *x* = sec&nbsp;*y* | *x* ≤ −1 அல்லது 1 ≤ *x* | 0 ≤ *y* < π/2 அல்லது π/2 < *y* ≤ π | 0° ≤ *y* < 90° or 90° < *y* ≤ 180° |
| **arccosecant** | *y* = arccsc&nbsp;*x* | *x* = csc&nbsp;*y* | *x* ≤ −1 அல்லது 1 ≤ *x* | −π/2 ≤ *y* < 0 அல்லது 0 < *y* ≤ π/2 | -90° ≤ *y* < 0° அல்லது 0° < *y* ≤ 90° |  
*x* ஒரு சிக்கலெண் எனில் *y* -ன் வீச்சு *x* -ன் மெய்ப்பகுதிக்கு மட்டுமே பொருந்தும்.  
sin<sup>−1</sup>, cos<sup>−1</sup>,.... ஆகிய குறியீடுகள் பல இடங்களில் arcsin, arccos, ... ஆகியவற்றுக்குப் பதிலாக பயன்படுத்தப்படுகின்றன. ஆனால் இக்குறியீடுகளால் முக்கோணவியல் சார்புகளின் பெருக்கல் தலைகீழிகளுக்கும் நேர்மாறுச் சார்புகளுக்குமிடையே குழப்பம் ஏற்படலாம்.
# நேர்மாறு முக்கோணவியல் சார்புகள்

## நேர்மாறு முக்கோணவியல் சார்புகளுக்கிடையே உள்ள தொடர்புகள்

நிரப்பு கோணங்கள
:<math>\arccos x = \frac{\pi}{2} - \arcsin x </math>  
:<math>\arccot x = \frac{\pi}{2} - \arctan x </math>  
:<math>\arccsc x = \frac{\pi}{2} - \arcsec x </math>  
எதிர்ம கோணங்கள்:
:<math>\arcsin (-x) = - \arcsin x \!</math>
:<math>\arccos (-x) = \pi - \arccos x \!</math>
:<math>\arctan (-x) = - \arctan x \!</math>
:<math>\arccot (-x) = \pi - \arccot x \!</math>
:<math>\arcsec (-x) = \pi - \arcsec x \!</math>
:<math>\arccsc (-x) = - \arccsc x \!</math>  
தலைகீழிக் கோணங்கள்:
:<math>\arccos (1/x) \,= \arcsec x \,</math>
:<math>\arcsin (1/x) \,= \arccsc x \,</math>
:<math>\arctan (1/x) = \tfrac{1}{2}\pi - \arctan x =\arccot x,\text{ if }x > 0 \,</math>
:<math>\arctan (1/x) = -\tfrac{1}{2}\pi - \arctan x = -\pi + \arccot x,\text{ if }x < 0 \,</math>
:<math>\arccot (1/x) = \tfrac{1}{2}\pi - \arccot x =\arctan x,\text{ if }x > 0 \,</math>
:<math>\arccot (1/x) = \tfrac{3}{2}\pi - \arccot x = \pi + \arctan x,\text{ if }x < 0 \,</math>
:<math>\arcsec (1/x) = \arccos x \,</math>
:<math>\arccsc (1/x) = \arcsin x \,</math>  
சைன் அட்டவணையின் ஒரு பகுதி மட்டும் நம்மிடம் இருந்தால்:  
:<math>\arccos x = \arcsin \sqrt{1-x^2},\text{ if }0 \leq x \leq 1 </math>
:<math>\arctan x = \arcsin \frac{x}{\sqrt{x^2+1}} </math>  
இங்கு ஒரு சிக்கல் எண்ணின் வர்க்கமூலம் பயன்படுத்தப்பட்டால், நேர்ம மெய்ப்பகுதி கொண்ட மூலம் எடுத்துக் கொள்ளப்படும்.(அல்லது வர்க்கம் எதிர்ம மெய்ப்பகுதி கொண்டிருந்தால் நேர்ம கற்பனைபகுதி கொண்ட மூலம் எடுத்துக் கொள்ளப்படும்.).  
டேன்ஜெண்டின் அரைக்கோண வாய்ப்பாடு:  
<math>\tan \frac{\theta}{2} = \frac{\sin \theta}{1+\cos \theta} </math>, -லிருந்து:  
:<math>\arcsin x = 2 \arctan \frac{x}{1+\sqrt{1-x^2}}</math>  
:<math>\arccos x = 2 \arctan \frac{\sqrt{1-x^2}}{1+x},\text{ if }-1 < x \leq +1 </math>  
:<math>\arctan x = 2 \arctan \frac{x}{1+\sqrt{1+x^2}}</math>
# நேர்மாறு முக்கோணவியல் சார்புகள்

## முக்கோணவியல் சார்புகளுக்கும் நேர்மாறு முக்கோணவியல் சார்புகளுக்கும் இடையே உள்ள தொடர்புகள்

:<math>\sin (\arccos x) = \cos(\arcsin x) = \sqrt{1-x^2}</math>  
:<math>\sin (\arctan x) = \frac{x}{\sqrt{1+x^2}}</math>  
:<math>\cos (\arctan x) = \frac{1}{\sqrt{1+x^2}}</math>  
:<math>\tan (\arcsin x) = \frac{x}{\sqrt{1-x^2}}</math>  
:<math>\tan (\arccos x) = \frac{\sqrt{1-x^2}}{x}</math>
# நேர்மாறு முக்கோணவியல் சார்புகள்

## பொதுத்தீர்வுகள்

ஒவ்வொரு முக்கோணவியல் சார்பும் அதன் கோணத்தின் மெய்ப்பகுதியில் காலமுறைமை உடையதாக உள்ளது. ஒவ்வொன்றும் 2π அளவு இடைவெளியில் தனது அனைத்து மதிப்புகளையும் இருமுறை அடைகின்றது.
- சைன் மற்றும் கோசீக்கெண்ட், தங்களது கால அளவை 2π*k* − π/2 (*k* ஒரு முழு எண்) -ல் ஆரம்பித்து 2π*k* + π/2 -ல் முடிக்கின்றன. மீண்டும் எதிர்வழியாக 2π*k* + π/2 -லிருந்து ஆரம்பித்து 2π*k* + 3π/2 -ல் முடிக்கின்றன.  
- கோசைன் மற்றும் சீக்கெண்ட், தங்களது கால அளவை 2π*k* -லிருந்து ஆரம்பித்து 2π*k* + π -ல் முடித்து மீண்டும் எதிர்வழியாக 2π*k* + π -லிருந்து ஆரம்பித்து 2π*k* + 2π -ல் முடிக்கின்றன.  
- டேன்ஜெண்ட், தனது கால அளவை 2π*k* − π/2, -லிருந்து ஆரம்பித்து 2π*k* + π/2 -ல் முடித்துப் பின் மீண்டும், அதேபோல (முன்னோக்கி) 2π*k* + π/2-லிருந்து 2π*k* + 3π/2 -ல் முடிக்கின்றது .  
- கோடேன்ஜெண்ட், தனது கால அளவை 2π*k*-லிருந்து 2π*k* + π -ல் முடித்துப் பின் மீண்டும் அதேமாதிரி (முன்னோக்கி) 2π*k* + π -லிருந்து 2π*k* + 2π -ல் முடிக்கிறது..  
பொது நேர்மாறுகளில் காலமுறைமை பிரதிபலிக்கப்படுகிறது. (இங்கு *k* ஏதேனும் ஒரு முழு எண்)
:<math>\sin(y) = x \ \Leftrightarrow\ y = \arcsin(x) + 2k\pi \text{ or } y = \pi - \arcsin(x) + 2k\pi</math>
:<math>\cos(y) = x \ \Leftrightarrow\ y = \arccos(x) + 2k\pi \text{ or } y = 2\pi - \arccos(x) + 2k\pi</math>
:<math>\tan(y) = x \ \Leftrightarrow\ y = \arctan(x) + k\pi</math>
:<math>\cot(y) = x \ \Leftrightarrow\ y = \arccot(x) + k\pi</math>
:<math>\sec(y) = x \ \Leftrightarrow\ y = \arcsec(x) + 2k\pi \text{ or } y = 2\pi - \arcsec (x) + 2k\pi</math>
:<math>\csc(y) = x \ \Leftrightarrow\ y = \arccsc(x) + 2k\pi \text{ or } y = \pi - \arccsc(x) + 2k\pi</math>
# நேர்மாறு முக்கோணவியல் சார்புகள்

## நேர்மாறு முக்கோணவியல் சார்புகளின் வகைக்கெழுக்கள்

*x* -ன் மெய் மற்றும் சிக்கலெண் மதிப்புகளுக்கு எளிய வகைக்கெழுக்கள்:
:<math>
\begin{align}
\frac{d}{dx} \arcsin x & {}= \frac{1}{\sqrt{1-x^2}}\\
\frac{d}{dx} \arccos x & {}= \frac{-1}{\sqrt{1-x^2}}\\
\frac{d}{dx} \arctan x & {}= \frac{1}{1+x^2}\\
\frac{d}{dx} \arccot x & {}= \frac{-1}{1+x^2}\\
\frac{d}{dx} \arcsec x & {}= \frac{1}{x\,\sqrt{x^2-1}}\\
\frac{d}{dx} \arccsc x & {}= \frac{-1}{x\,\sqrt{x^2-1}}
\end{align}</math>  
*x* -ன் மெய் மதிப்புகளுக்கு மட்டும்:
:<math>
\begin{align}
\frac{d}{dx} \arcsec x & {}= \frac{1}{|x|\,\sqrt{x^2-1}}; \qquad |x| > 1\\
\frac{d}{dx} \arccsc x & {}= \frac{-1}{|x|\,\sqrt{x^2-1}}; \qquad |x| > 1
\end{align}</math>  
வகையிடலின் ஒரு எடுத்துக்காட்டு:  
<math>\theta = \arcsin x \!</math> எனில்,
:<math>\frac{d \arcsin x}{dx} = \frac{d \theta}{d \sin \theta} = \frac{1} {\cos \theta} = \frac{1} {\sqrt{1-\sin^2 \theta}} = \frac{1}{\sqrt{1-x^2}}</math>
# நேர்மாறு முக்கோணவியல் சார்புகள்

## வரையறுத்த தொகையீடுகளாக

:<math>
\begin{align}
\arcsin x &{}= \int_0^x \frac {1} {\sqrt{1 - z^2}}\,dz,\qquad |x| \leq 1\\
\arccos x &{}= \int_x^1 \frac {1} {\sqrt{1 - z^2}}\,dz,\qquad |x| \leq 1\\
\arctan x &{}= \int_0^x \frac 1 {z^2 + 1}\,dz,\\
\arccot x &{}= \int_x^\infty \frac {1} {z^2 + 1}\,dz,\\
\arcsec x &{}= \int_1^x \frac 1 {z \sqrt{z^2 - 1}}\,dz, \qquad x \geq 1\\
\arcsec x &{}= \pi + \int_x^{-1} \frac 1 {z \sqrt{z^2 - 1}}\,dz, \qquad x \leq -1\\
\arccsc x &{}= \int_x^\infty \frac {1} {z \sqrt{z^2 - 1}}\,dz, \qquad x \geq 1\\
\arccsc x &{}= \int_{-\infty}^x \frac {1} {z \sqrt{z^2 - 1}}\,dz, \qquad x \leq -1
\end{align}</math>
*x* = 1 ஆகும் போது எல்லைக்குட்பட்ட ஆட்களங்களைக் கொண்ட தொகையீடுகள், முறையற்ற தொகையீடுகளாகும் (improper integrals). ஆனாலும் நன்கு வரையறுக்கப்பட்டவையாக அமையும்.